Държавен вестник, бр. 107, 2024 г., стр. 63

БРОЙ  107	
Д Ъ Р Ж А В Е Н  В Е С Т Н И К 	
СТР.  63   
5. Досегашните т. 4, 5 и 6 се отменят.
§ 17. Създава се нов чл. 73:
„Чл. 73. Дирекция „Атестиране, конкур­
си и кадрова дейност на съдии“ подпомага 
дейността на Комисията по атестирането и 
конкурсите към съдийската колегия, като 
осъществява следните функции:
1. във връзка с атестирането и повишава­
нето на място в по-горен ранг на съдии:
а) организира, координира и контролира 
движението на атестационните процедури 
от откриването им с цел своевременното 
приключване в законоустановените срокове;
б) осъществява дейност по събиране, 
проверка и обобщаване на постъпилата от 
органите на съдебната власт и Инспектората 
на Висшия съдебен съвет информация и до­
кументи, относими към Единния формуляр 
за атестиране съгласно нормативната уредба 
в областта на атестирането;
в) води кореспонденцията с органите на съ­
дебната власт и с атестираните магистрати при 
провеждане и финализиране на процедурите 
по атестиране по Закона за съдебната власт;
г) обобщава и докладва получените обратно 
уведомителни части на единните формуляри 
за атестиране по отношение липсата или на­
личието на възражения по тях с оглед прила­
гането на последващите процедурни правила 
по Закона за съдебната власт;
д) публикува в регистъра във вътрешната 
мрежа за обмен на информация в админис­
трацията на Висшия съдебен съвет копия от 
атестационните формуляри на магистратите 
по видове органи на съдебната власт;
е) събира, обобщава и анализира постъпила­
та от органите на съдебната власт информация 
при изготвянето на мотивирани становища за 
професионалните качества на кандидатите за 
участие в избор на административни ръко­
водители и за назначаване на заместници на 
административни ръководители;
ж) предлага становища на комисията по 
атестирането и конкурсите по предложения 
за повишаване на място в по-горен ранг;
з) осъществява процесуално представи­
телство по дела, образувани по жалби срещу 
решения на съдийската колегия на Висшия 
съдебен съвет, за приемане на комплексна 
оценка от атестиране или повишаване на 
място в по-горен ранг и възнаграждение;
2. във връзка с обявяването и провеждането 
на конкурси за младши съдии, за първоначално 
назначаване, за повишаване и за преместване 
в съдилищата:
а) обобщава и анализира предложения от 
органите на съдебната власт във връзка с 
планирането на длъжности за обявяване на 
конкурси в съдилищата;
б) организира, координира и осъществява 
дейности, свързани с подготовката и провеж­
дането на конкурсните процедури, осъщест­
вява връзки с органи и институции с оглед 
обезпечаване провеждането на писмените и 
устните изпити;
в) подпомага дейността на Комисията по 
атестиране и конкурси при извършване про­
верка на заявленията и документите на канди­
датите за пълнота, както и за съответствието 
им с изискванията на закона и подзаконовите 
актове, в т.ч. извършва служебна проверка на 
обстоятелствата относно съдимостта на кан­
дидатите, с оглед произнасянето на Комисията 
по атестиране и конкурси по допустимостта 
на кандидатите съобразно условията за зае­
мането на съответната длъжност;
г) оказва организационна и методическа 
помощ на конкурсните комисии, осъщест­
вява взаимодействие с тях, в т.ч. техническа 
помощ при провеждането на писмените и 
устните изпити;
д) публикува на интернет страницата на 
Висшия съдебен съвет списъци с допуснатите 
и недопуснатите кандидати, графици, указа­
ния, хронограми, съобщения, протоколи и 
резултати от класиране и др.;
е) организира подготовката и провеждане­
то на процедурата по заявяване на желания 
за назначаване на одобрените кандидати за 
младши магистрати;
ж) осъществява взаимодействие с Нацио­
налния институт на правосъдието във връзка с 
обучението на кандидатите за младши съдии;
з) обобщава, анализира и подготвя ин­
формация във връзка с изтичащите срокове 
на младшите съдии и назначаването им на 
длъжност „съдия“ в районните съдилища;
и) обобщава декларациите за несъвмес­
тимост с оглед изискванията на Закона за 
съдебната власт съобразно сроковете за по­
даването им;
й) поддържа и актуализира информация за 
обявените и приключени конкурсни процеду­
ри, като води и архив на същите;
3. във връзка с обявяването на процедури 
за избор на административен ръководител, 
определяне изпълняващ функциите на адми­
нистративен ръководител и назначаване на 
заместник на административния ръководител:
а) организира, координира и осъществява 
дейности по подготовката и провеждането 
на процедури за избор на административен 
ръководител;
б) обработва заявленията на участниците 
в избора за административен ръководител, 
като осигурява публично оповестяване на 
интернет страницата на Висшия съдебен 
съвет на документите на кандидатите при 
спазване изискванията на Закона за защита 
на личните данни;
в) предоставя на Комисията по атести­
ране и конкурси становища по документите